|  |  |
| --- | --- |
|    | **Šį puslapį ar jo dalį reikia sutvarkyti pagal Vikipedijos standartus.**Jei galite, sutvarkykite. |

|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

  

 *Šis straipsnis apie roko festivalį. Apie viršukalnę skaitykite straipsnyje Lituanika.*

Lituanika| Vieta (-os) | Vilnius, Lietuva |
| Aktyvumo metai | 1985–1988 m. |
| Žanras (-ai) | rokas |

**„Lituanika"** – tarptautinis roko festivalis Lietuvoje. Festivalius 1985–1988 m. organizavo klubas „Lituanika".

Istorija
--------

### 1985 m.

1983 metais spalio 12 dieną prie LLKJS egzistavęs interklubas buvo pervadintas "Lituanikos „vardu, įprasminant 50 metų Dariaus ir Girėno skrydžio sukaktį per Atlantą.

1984 metais klubo „Lituanika" taryba nutarė 1985 metais organizuoti jaunimo internacionalinės draugystės dienas. Šis festivalis, LLKJS nurodymu, turėjo būti skirtas XII pasaulio jaunimo ir studentų festivaliui Maskvoje.

1-asis festivalis „Lituanika’85" vyko 1985 m. gegužės mėn. Vilniuje, Vidaus reikalų ministerijos kultūros ir sporto rūmuose. Organizatoriai: interklubas „Lituanika". Jame dalyvavo 14 roko grupių iš įvairių TSRS miestų. (VIA – vokalinis-instrumentinis ansamblis)

* 1985.05.24 (penktadienis)
	+ Biržų restauracijos dirbtuvių VIA (vad. E.Gražys)
	+ Džiazo ansamblis vad. V.Čekasino
	+ VIA "Metro" (Minskas)
	+ VIA Leninakano politechnikos instituto

* 1985.05.25 (šeštadienis)
	+ VIA Šakių KMK (vad. Rutkauskas)
	+ VIA „Selskij Čas" (Ryga)
	+ VIA "Uniform"(Talinas)
	+ VIA „Iskra" (Taškentas)

* 1985.05.26 (sekmadienis)
	+ Vilniaus elektrografijos MTI ansamblis (vad. P.Poškus)
	+ VIA „Olis" (Jerevanas)
	+ VIA "Oposum"(Talinas)
	+ VIA „Post scriptum" (Tbilisis)
	+ VIA Vilniaus nežinybinės apsaugos (vad. J.Pulkauskas)

Žiuri, vadovaujama Mikalojaus Noviko, paskirstė prizus. Laureatais tapo „Ad Libitum" (Vilnius) ir „Metro" (Minskas). Jono Pulkausko vadovaujamai grupei iš Vilniaus atiteko publikos prizas. Manzurui Tašmatovui iš Taškento paskirtas prizas už profesionalumą. Džordana Butkutė gavo prizą už perspektyvumą ateičiai.

### 1986 m.

2-asis festivalis „Lituanika’86" vyko 1986 m. gegužės mėn. 23-25 d. Vilniuje, Vidaus reikalų ministerijos kultūros ir sporto rūmuose. Organizatoriai: interklubas „Lituanika", LTSR valstybinė filharmonija. Jame dalyvavo 16 grupių.

* 1986.05.23 (penktadienis)
	+ VIA „Metro", Minskas
	+ VIA „Hetero"
	+ VIA „003" (Kaliningradas)
	+ VVU pantomimos teatras (Vilnius)
	+ VIA „AD Libitum", (Vilnius, vad. P.Poškus)
	+ VIA „Bravo" (Maskva)
* 1986.05.24 (šeštadienis)
	+ VIA „Studija" (Vilnius)
	+ VIA „Sipoli" (Ryga)
	+ VIA „Bondo" (Minskas)
	+ VIA „Arija" (Maskva)
	+ VIA „Jumprava" (Ryga)
	+ VIA vad. Gunaro Grabso (Tartu,Estija)
	+ VIA „Akvariumas" (Leningradas)
	+ VIA „Roko laboratorija", vad. A.Orlovas (Vilnius)
* 1986.05.25 (sekmadienis)
	+ jaunųjų koncertas„Anonsas" („Antis" (Kaunas), „Foje"(Vilnius), „Hilda"(Vilnius)
	+ Laureatų koncertas

Mėgstamiausia publikos grupe tapo G. Grabso grupė, geriausia vokaliste – Žana Aguzarova iš „Bravo", už atlikimo meistriškumą apdovanota Gunaro Grapso grupė, už geriausias kompozicija --„Sipoli", „Bravo" – už geriausią šou programą, „Akvarium" – už stiliaus įvairumą. Vilties prizas" įteiktas grupei „003", „Komjaunimo tiesos" – „Jumpravai".

### 1987 m.

3-iasis festivalis „Lituanika’87" vyko 1987 m. gegužės 19-24 d. Vilniaus sporto rūmuose. Organizatoriai: interklubas „Lituanika" bei LTSR valstybinė filharmonija. Jame dalyvavo 28 grupės iš TSRS. Buvo suorganizuoti 6 festivalio vakarai, kuriuose apsilankė per 20 000 tūkstančių žiūrovų. Pirma ir antra dienos buvo skirtos lietuviškoms grupėms.

* 1987.05.19 (antradienis). Lietuviškos rok muzikos panorama
	+ „Ad libitum" (Vilnius)o
	+ „Balana" (Vilnius)
	+ „Ekslibris" (Vilnius)
	+ „Impulsas" (Šakiai)
	+ „Ramybės skveras"(Kėdainiai)
	+ „Utopija" (?)
	+ „Post skriptum" (Vilnius)
* 1987.05.20 (trečiadienis). Lietuviškos roko muzikos panorama
	+ „Hilda" (Vilnius)
	+ „Faktas" (Vilnius)
	+ „Kardiofonas" (Kaunas)
	+ „Horoskopas" (Kaunas)
	+ „Piligrimas" (Kaunas)
	+ „Aukcionas" (Leningradas)
* 1987.05.21 (ketvirtadienis)
	+ G.Grapso grupė (Talinas)
	+ „Juke boks" (Tbilisis)
	+ „Brigada S" (Maskva)
	+ „Geltonieji paštininkai" (Ryga)
	+ „Katedra" (Vilnius)
	+ „Tigro metai" (Kaunas)
* 1987.05.22 (penktadienis)
	+ „Nikolaj Kopernik" (Maskva)
	+ „Jumprava" (Ryga)
	+ "„Oblačnyj kraj" (Archangelskas)
	+ „Antis" (Vilnius)
	+ „Kolumbus Krist" (Talinas)
* 1987.05.23 (šeštadienis)
	+ „Nočnoj prospekt" (Maskva)
	+ „Nautilus" (Sverdlovskas)
	+ „Opus" (Ryga)
	+ „Avia",Leningradas
	+ „Kino" (Leningradas)
	+ „Lyvi" (Liepoja)
* 1987.05.24(sekmadienis)
	+ Šalies roko klubų atstovų forumas „Roko klubai ir jaunimo muzikos vystymasis"
	+ Džiazo muzikos koncertas Kutuzuvo aikštėje, A Ababariaus ir P. Vyšniausko grupės
	+ Laureatų koncertas („Antis", „Lyvi", „Jumprava", „Ad Libitum" ir „Sosedi" (Leningradas)

Žiuri komisija, vadovaujama Sauliaus Šaltenio, pagrindinį prizą paskyrė roko grupei „Antis" (1 vietą skyrė visi 14 komisijos narių), sunkiojo roko grupei „Lyvi" (Liepoja, vad. Juris Jakovlevas) ir roko grupei iš Sverdlovsko „Nautilus" (vad. Viačiaslavas Butusovas).

Festivalio diplomantais tapo penkios roko grupės: „Jumprava" iš Rygos (LTSR kompozitorių sąjungos prizas už geriausias roko kompozicijas), „Avia" iš Leningrado (festivalio prizas už originalų pasirodymą.), „Katedra"(Vilnius), „Opus" (Ryga) ir G. Grapso grupė (Talinas).

Festivalio apdovanojimus taip pat pelnė grupė „Nikolajus Kopernikas" (Maskva), grupės „Katedra" solistas P. Meškėla (vokalas), G. Grapso vadovaujamos grupės gitaristas J. Stichanovas, „Avia" atlikėjas N. Gusevas (klavišiniai). Festivalio dailininkas – A. Lapienis, šviesos režisierius-- N. Birulis, grupės „Jumprava" garso režisierius – A. Zaleckis, festivalio koncertų vedėjas – A. Klivečka.

Koncertą filmavo CBS televizija (JAV). Buvo išleista vinilinė plokštelė Lituanika’87 (Melodija, C60 26577 009).

### 1988 m.

1987 metų gale, po 1987 metų Lituanikos festivalio, dauguma interklubo „Lituanika" aktyviausių narių pasitraukė iš LLKJS juridinės priklausomybės. LLKJS visada stengėsi kontroliuoti roko muzikos judėjimą Lietuvos TSR. Praktiškai iki 1988 metų Lietuvos TSR teritorijoje nebuvo įmanoma organizuoti jokio tarptautinio renginio (bent jau soc. lagerio rėmuose) be Lietuvos TSR Komunistų partijos, komjaunimo ir saugumo organų tiesioginės kontrolės ir leidimo. Visą laiką nuo pirmojo 1985 metų festivalio LLKJS visokeriopai bandė roko festivaliui primesti įvairius ideologinius renginius, neleido grupėms vadintis vardais (reikėjo rašyti VIA (vokalinis-instrumentinis ansamblis), ansamblis būtinai turėjo priklausyti kokiai nors organizacijai), iš anksto derinti tekstus su cenzūra ir t. t. Tik Lietuvos kultūros fondo pirmininko Česlovo Kudabos ir pavaduotojo Gerimanto Tarvydo geranoriškumo dėka buvo užregistruotas pasitraukusių iš LLKJS žmonių Vilniaus jaunimo taikos klubas „Lituanika". LLKJS visokeriopai bandė trukdyti užregistruoti klubą „Lituanikos" vardu už LLKJS jurisdikcijos ribų. „Lituanikos" festivalis 1988 metais dėl šių priežasčių buvo atidėtas iki rugsėjo mėnesio.

1988 metų „Lituanikos"festivalis buvo skirtas Dariaus ir Girėno skrydžio per Altantą 55-osoms metinėms paminėti.

4-asis festivalis „Lituanika ’88" vyko 1988 m. rugsėjo 13-18 d. Vilniaus sporto rūmuose. Organizatoriai: klubas „Lituanika" prie Lietuvos kultūros fondo, LTSR valstybinė filharmonija. Jame dalyvavo 33 grupės iš Estijos, Latvijos, Leningrado, Lietuvos, VDR, VFR, Lenkijos, Suomijos, Nyderlandų, Vakarų Berlyno: „Die Toten Hosen" iš VFR, „Boom Operators" iš Vakarų Berlyno, „Foje", „Katedra", „AD Libitum" (Vilnius), „J.M.K.E" (Estija), „Horoskopas" (Lietuva), „Nol" (Leningrad), „Zig-Zag" (Latvija), „P-3" (Estija), „K.Remonts" (Latvija), „Utopija" (Lietuva), „Jumprava" Latvija), „Soul Stroika" (Estija), „Ultima Thule" (Estija), „Drama" (Lietuva), „Singer Vinger" (Estija), „Asparez" (Armėnija), „Skalsa" (Lietuva, vad. G. Kažėmėkas, Vilniaus dailės institutas), „Vežlivyj otkaz" (Maskva),

„Bix" (Lietuva), „Brigada S" (Maskva), „Odis" (Latvija), „Lyvi" (Latvija), "Blues Mobil Band (Gruzija), „Lombard" (Lenkija), „Prinzz" (GDR), ULO (Vakarų Vokietija), „Broselmaschine" (Vakarų Vokietija), „Havana black" (Suomija), „Kadaverbank" (Olandija), „Izimbra" (Olandija), „Dada" (Lenkija), „Televizor" (Leningradas, „Velikije luki" (Talinas).

Festivalio organizatorių prizas atiteko grupei „Foje". Renginys tapo tarptautiniu renginiu. Festivalio metu Kalnų parke metu vyko Sąjūdžio koncertas-mitingas. Visas koncertas buvo tiesiogiai transliuojamas per Lietuvos radiją, garso režisierius Algirdas Klova.

Po 1988 metų festivalio klubo„Lituanika" nariai aktyviai įsijungė į Sąjūdžio veiklą, inicijavo kreipimąsi į Pasaulio lietuvių jaunimą kviesdami visiems susitikti Lietuvoje ir baigė savo veiklą.

Į šį kreipimąsi spaudoje 1989 metais atsiliepė daug lietuvių jaunimo iš viso pasaulio. Į pirmąjį susitikimą susirinko dalis senosios „Lituanikos" narių ir daug naujų žmonių.1989 metais buvo įkurta lietuvių jaunimo bendrija„Lituanica".

Pagrindinis „Lituanicos" renginys buvo 1989 metais suorganizuotos Pasaulio lietuvių jaunimo dienos Trakuose. „Lituanica" taip pat dalyvavo jaunimo organizacijų koordinaciniam apskritame stale (Sąjūdžio tarybos nario Alvydo Medalinsko iniciatyva), organizavo keletą ekspedicijų į Sibiro lietuvių tremtinių vietas .

2015 m.

Lituanika 30

2015 metų rugsėjo 12-13 dienomis grupė buvusių Lituanikos klubo narių (orgkomiteto pirmininkas Algimantas Miknevičius) suorganizavo festivalį „Lituanika30",

skirtą paminėti pirmajam Lituanikos festivaliui, kuris įvyko 1985 metais. Festivalis vyko Vilniuje, Kalnų parke. Dalyvavo šie kolektyvai:

Rugsėjo 12 diena

-Ankstyvojo Lietuvos roko dainos(Aidas Giniotis,Andrius Kulikauskas,Andrius Kaniava,Ilona Balsytė,Darius Auželis,Ainis Storpirštis,Vidas Bareikis ir kiti)

-Rebelheart

-Hetero(Estija)

-Jumprava(Latvija)

-Jaunasis rokas-grupe „BA"

-Antis

Rugsėjo 13 diena:

-Katedra

-Jaunasis rokas „Garbanotas bosistas"

-Airija

-BIX

-Andriej Makarievič, Jevgenij Borets (Rusija) ir Vladimiro Tarasovo (Lietuva) trio (Eugenijus Kanevičius ir Liudas Mockūnas)

-Boris Grebensčikov ir „Akvarium" (Rusija)

-Vladimir Čekasin projektas-dalyvo:

Krašto apsaugos ministerijos bigbendas, B. Grebensčikov, A. Makarievič, A. Kaušpėdas, P. Meškėla, Saulius Urbonavičius, M. Mikutavičius.

Festivalį filmavo LRT televizija, vedantysis Arnas Klivečka, Martynas Starkus ir Saulius Urbonavičius.

Literatūra
----------

* Praninskas, Arvydas. Ar girdėjai šventės spalvą?: [Apie roko festivalį „Lituanika – 87" Vilniuje] // Jaunimo gretos – 1987. Nr. 7. – P. 24-25.: iliustr.
* Troickis, Artemijus. Roko pulsas Mėnulio peizaže: [Apie roko festivalį „Lituanika – 87" Vilniuje] // Nemunas. – 1987. – Nr. 9. – P. 28-33.: iliustr.
* [Apie roko festivalį „Lituanika – 87" Vilniuje] // Komjaunimo tiesa. 1987. Nr. 105
* Mindaugas Peleckis. Lietuvos rokas. Ištakos ir raida. Mintis. Vilnius. 2011. P. 112–113, 148, 177–178, 461.
* Ko tu stovi? Pokalbiai apie Lietuvos roko kultūrą. Parengė Emilija Visockaitė. Versus Aureus. P. 38-45.

Nuorodos
--------

* Archyvuota kopija 2012-08-26 iš Wayback Machine projekto.
* 
* Archyvuota kopija 2008-10-15 iš Wayback Machine projekto.